દેવ ધારી-ધારીને એની પીઠ તરફ તાકી રહ્યો. યુવતીએ આછા આસમાની રંગનું શોર્ટ ફ્રોક અને નીચે સફેદ રંગનું લેગીઝ પહેરેલું હતું. પીઠ તો અનુપમ લાગતી હતી, શરીરનો ફ્રન્ટ વ્યૂ કેવો હશે એ ભૈરવદાદા જાણે! હા, એનું મોં તો દાદાની મૂર્તિ સામે હતું. એ બે હાથ ભેગા કરીને કંઇક બબડી રહી હતી. પછી એણે છત પરથી લટકતો ઘંટ વગાડ્યો. એક રણકો ઊઠ્યો અને વાતાવરણમાં ફેલાઇ ગયો. પછી યુવતી પાછી ફરી અને મંદિરની બહાર નીકળી ગઇ.